Привет! Имам въпрос на който дори от НОИ Стара Загора не успяха да ми предложат сигурен отговор и чакам да ми се обадят, след като се консултират. Чакам вече седмица. Съкрати ха ме заради карантината поради Ковид19. Оказа се че обекта в който работех няма да отвори в последствие. Записах се на Борсата и получавам до Февруари 2021 обезщетение 1500лв на месец, но започнах работа и на граждански договор като смятах да не надхвърлям минимална раб. Заплата след приспадане на признатите разходи. Без да искам обаче този месец ги надхвърлих. След консултация в НОИ ми казаха че за този месец нма да получа обезщетение, но след това ще си продължи, ако продължа другите месеци да изкарвам под мин. Раб. Заплата, но не бяха сигурни и чакам обаждане от тях, за да ми потвърдят. Въпроса е, възможно ли е да ми продължи обезщетението в последващите месеци или ще го прекратят изцяло?! Благодаря на отзовалите се! 




Граждански договор по време на обезщетение за безработица
=========================================================

 

Здравейте, г-н Недев,  

този въпрос не за първи път е поставян във форума. По-долу е отговорът –  

Право на парично обезщетение за безработица имат лицата, за които са внесени или дължими осигурителни вноски във фонд “Безработица” най-малко 12 месеца през последните 18 месеца преди прекратяване на осигуряването и които:  

1. имат регистрация като безработни в Агенцията по заетостта;  

2. не са придобили право на пенсия за осигурителен стаж и възраст в Република България или пенсия за старост в друга държава или не получават пенсия за осигурителен стаж и възраст в намален размер по чл. 68а или професионална пенсия по чл. 168;  

3. не упражняват трудова дейност, за която подлежат на задължително осигуряване по този кодекс или по законодателството на друга държава, с изключение на лицата по чл. 114а, ал. 1 от Кодекса на труда.  

Изплащането на обезщетението за безработица се прекратява при започване на трудова дейност, при която лицата подлежат на задължително осигуряване.  

Според чл. 4,ал. 3, т. 5 от КСО задължително осигурени за инвалидност поради общо заболяване, за старост и за смърт са лицата, които полагат труд без трудово правоотношение и получават месечно възнаграждение, равно или над една минимална работна заплата, след намаляването му с разходите за дейността, ако не са осигурени на друго основание през съответния месец.  

Препоръчително е да изчакате писмения отговор от НОИ, но правилото е, след като по граждански договор получавате възнограждение, което след намаляването с разходите за дейността, не надхвърля МРЗ, т.е. 610 лв., да продължавате да получавате обезщетение за безработица.  

Поздрави,  

адв. Николина Митова  

тел. 0898 303092


